ലീഡ്സിന് സീസണിലെ ആദ്യ വിജയം ഇംഗ്ലീഷ് പ്രീമിയര് ലീഗില് ലീഡ്സിന് സീസണിലെ ആദ്യ വിജയം. ഇന്ന് ഹോം ഗ്രൗണ്ടില് വെച്ച് വാറ്റ്ഫോര്ഡിനെ ആണ് ബിയെല്സയുടെ ടീം പരാജയപ്പെടുത്തിയത്. എതിരില്ലാത്ത ഒരു ഗോളിനായിരുന്നു വിജയം. ലീഡ്സ് കളി പൂര്ണ്ണമായും നിയന്ത്രിച്ചു എങ്കിലും ഒരു ഗോള് മാത്രമെ നേടാന് ആയുള്ളൂ എന്നത് ബിയല്സയെ നിരാശനാക്കും. 18ആം മിനുട്ടില് ഡിയേഗോ യൊറന്റെ ആണ് ലീഡ്സിനായി ഗോള് നേടിയത്. വാറ്റ്ഫോര്ഡിന് ഇന്ന് കാര്യമായി തിളങ്ങാന് ആയില്ല. ആകെ ഒരു ഷോട്ട് ഓണ് ടാര്ഗറ്റ് മാത്രമെ അവര്ക്ക് ഇന്ന് ഉള്ളൂ. ഈ വിജയത്തോടെ ലീഡ്സ് 16ആം സ്ഥാനത്ത് എത്തി. ആറ് പോയിന്റാണ് ലീഡ്സിന് ഉള്ളത്. വാറ്റ്ഫോര്ഡിന് ഏഴ് പോയിന്റ് ഉണ്ട്.